Stanovisko Európskeho hospodárskeho a sociálneho výboru na tému „Oznámenie Komisie – Implementácia Lisabonského programu Spoločenstva: Verejnoprospešné sociálne služby v Európskej únii“

KOM(2006) 177 v konečnom znení

(2007/C 161/22)

Európska komisia sa 26. apríla 2006 rozhodla podľa článku 262 Zmluvy o založení Európskeho spoločenstva prekonzultovať s Európskym hospodárskym a sociálnym výborom stanovisko v danej veci.

Odborná sekcia pre dopravu, energetiku, infraštruktúru a informačnú spoločnosť poverená vypracovaním návrhu stanoviska výboru v danej veci, prijala svoje stanovisko 21. februára 2007. Spravodajcom bol pán Hencks.

Európsky hospodársky a sociálny výbor prijal na svojom 434. plenárnom zasadnutí 14. – 15. marca 2007 (schôdza z 15. marca) 143 hlasmi za, 61 hlasmi proti, pričom 9 sa hlasovania zdržali, nasledujúce stanovisko:

1. Odporúčania a zhodnotenie

Preto by mali byť na úrovni Spoločenstva definované spoločné kritériá a normy pre všetky služby verejného záujmu (hospodárske aj nehospodárske) vrátane sociálnych služieb verejného záujmu, ktoré by boli stanovené v rámcovej smernici, schválené v procese spolurozhodovania a schopné vytvoriť komunitárny rámec prispôsobený ich špecifickým vlastnostiam.

2. Úvod

Špecifický prínos sociálnych služieb verejného záujmu sa teda zakladá na ich zvláštnom napojení na základné práva, za ktorých účinné uplatňovanie nesú zodpovednosť miestne, regionálne, štátne a európske verejné orgány v súlade s princípmi subsidiarity a proporcionality, podľa ktorých by aktivity Komisie nemali presahovať to, čo je nevyhnutné na dosiahnutie cieľov Zmluvy.

3. Návrh Komisie

Oznámenie rozdeľuje SSVZ do dvoch skupín, na jednej strane na právne a doplnkové schémy sociálnej ochrany založené na solidarite a na druhej strane na ostatné dôležité služby poskytované priamo jednotlivcom, ktorí ich potrebujú, napríklad pomoc ľuďom pri prekonávaní životných problémov a kríz, úplné zaradenie do spoločnosti, integráciu ľudí so zdravotným postihnutím alebo so zdravotnými problémami a sociálne ubytovanie.

4. Všeobecné pripomienky

Naozaj nejde o pridržiavanie sa určitého módneho trendu, ani o spájanie, tak ako to robí Komisia (1) , modernizácie úloh verejného sektora s ich externalizáciou do súkromného sektora, ale skôr o pravidelné prispôsobovanie poskytovania služieb sociálnym potrebám občanov a územných samospráv, rovnako ako o technický a ekonomický pokrok a nové imperatívy vyplývajúce z verejného záujmu.

Keďže chýba vysvetľujúca poznámka, zdá sa toto opatrenie nepochopiteľné, o to viac, že do zoznamu toho, čo je považované za sociálne služby, Komisia osobitne zahŕňa aj pomoc osobám s dlhodobými zdravotnými problémami alebo so zdravotným postihnutím.

5. Konkrétne pripomienky

5.1 Opis sociálnych služieb verejného záujmu

5.2 Vnútorný trh ES a pravidlá konkurencie

6. Stabilný a transparentný právny rámec

EHSV na rozdiel od Komisie pochybuje o tom, že v uplatňovaní Zmluvy pokiaľ ide o uznanie špecifických charakteristík úloh verejného záujmu (najmä v duchu článku 86 ods. 2), je dostatočná pružnosť, ktorá by mohla viesť k odstráneniu všetkých právnych neistôt a k zaručeniu sociálnych služieb pre všetkých. To isté platí pre otvorenú metódu koordinácie.

EHSV veľmi odporúča schváliť konkrétny právny rámec, ktorý by bol spoločný pre sociálne aj zdravotné služby verejného záujmu, ako súčasť celkového prístupu rámcovej smernice pre všetky služby verejného záujmu. Toto by malo zabezpečiť na úrovni Spoločenstva právnu stabilitu a vhodnú transparentnosť pre SSVZ pri prísnom zachovaní princípu subsidiarity a najmä právomocí miestnych a regionálnych samospráv pri určovaní úloh a spôsobu riadenia a financovania uvedených služieb. Postoje EÚ pri medzinárodných obchodných rokovaniach by mali vychádzať z princípov obsiahnutých v tomto právnom rámci.

7. Hodnotenie

Komisia navrhuje postup, ktorý by zahŕňal dosledovanie a dialóg vo forme správ, ktoré by vychádzali každý druhý rok s cieľom prehĺbiť vzájomnú informovanosť a výmeny medzi európskymi hospodárskymi subjektmi a inštitúciami.

Verejné orgány by mali zapojiť na národnej, regionálnej a miestnej úrovni všetky zainteresované strany, poskytovateľov aj príjemcov služieb, sociálnych partnerov, sociálno-ekonomické organizácie, organizácie zaoberajúce sa bojom proti vylúčeniu, atď. do tvorby právnych predpisov pre sociálne služby verejného záujmu, a to do všetkých ich fáz, akými sú organizácia, upevňovanie, kontrola, hodnotenie efektívnosti vynaložených prostriedkov a uplatňovanie noriem kvality.

Súčasťou tohto strediska by mal byť riadiaci výbor, ktorý by stanovil ciele a podmienky hodnotenia úloh, pričom by určil orgány poverené vypracúvaním štúdií a skúmal a poskytoval stanoviská k predloženým správam. K tomuto výboru by bola pričlenená vedecká rada, ktorá by skúmala použitú metodológiu a formulovala by všetky odporúčania v danej oblasti. Riadiaci výbor by dbal, aby hodnotiace správy boli šírené formou prezentácií a verejných diskusií vo všetkých členských štátoch, so všetkými zainteresovanými stranami; to by predpokladalo, že hodnotiace správy budú k dispozícii v jednotlivých pracovných jazykoch Únie.

(1) KOM(2006) 177 v konečnom znení; bod 2.1, 3. zarážka.

(2) Takto Európska komisia v oznámení z roku 2000 napísala, že „v súlade s judikatúrou Európskeho súdneho dvora bude určitý počet činností vykonávaných organizáciami, ktorých funkcia je predovšetkým sociálna, ktoré nedosahujú zisky a nemajú za cieľ vykonávať priemyselnú alebo obchodnú činnosť, spravidla vyňatých z uplatňovania komunitárnych predpisov týkajúcich sa konkurencie a vnútorného trhu“ (bod 30). Oproti tomu v oznámení z 26. apríla 2006 sa píše, že „takmer všetky sociálne služby poskytované v sociálnej oblasti možno považovať za ‚hospodársku činnosť’ v zmysle článkov 43 a 49 Zmluvy o ES.“

Rovnako pozri aj stanovisko EHSV na tému „Súkromné neziskové sociálne služby v kontexte služieb verejného záujmu v Európe“ – Ú. v. ES C 3, 7.11.2001, s.33.

(3) Stanovisko EHSV o „službách verejného záujmu“ – Ú. v. ES C 241, 7.10.2002, s.119.

Stanovisko EHSV o „službách verejného záujmu“ – Ú. v. EÚ C 80, 30.3.2004, s.66.

Stanovisko EHSV na tému „Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Biela kniha o verejnoprospešných službách“ – Ú. v. EÚ C 221, 8.9.2005, s.17.

Stanovisko EHSV na tému „Budúcnosť služieb verejného záujmu“ – Ú. v. EÚ C 309, 16.12.2006, s. 135.

PRÍLOHA

k stanovisku Európskeho hospodárskeho a sociálneho výboru

Nasledujúce pozmeňovacie návrhy, ktoré dostali najmenej štvrtinu odovzdaných hlasov, boli v diskusii zamietnuté:

Bod 1.3

Nahradiť text:

„ V tejto súvislosti EHSV zastáva názor, že skôr ako sa zaoberať riskantným a náhodným rozlišovaním hospodárskeho či nehospodárskeho charakteru služby verejného záujmu je vhodné posúdiť povahu služby, jej poslanie, jej ciele, a stanoviť, ktoré služby spadajú do oblasti uplatňovania pravidiel konkurencie a vnútorného trhu, a ktoré služby musia byť v rámci všeobecného záujmu a z dôvodov sociálnej, územnej a hospodárskej súdržnosti v súlade s princípom subsidiarity prostredníctvom verejných orgánov na úrovni EÚ, ako aj štátnych, regionálnych a miestnych orgánov z týchto pravidiel konkurencie a trhu vyňaté. Služby nemôžu byť jednoducho vyňaté z pôsobnosti pravidiel hospodárskej súťaže a vnútorného trhu, a to už len zo zásady. Hospodárska súťaž, ktorá má napomôcť dokončeniu jednotného trhu založeného na pravidlách trhového hospodárstva a ktorá sa riadi antitrustovými pravidlami, je zásadným demokratickým právom. Neobmedzuje len moc štátu, ale aj, a predovšetkým, zabraňuje zneužívaniu dominantného postavenia na trhu a ochraňuje práva spotrebiteľov. Pravidlá hospodárskej súťaže a vnútorného trhu EÚ okrem toho umožňujú začlenenie nehospodárskych sociálnych služieb verejného záujmu. Je nevyhnutné zaručiť univerzálne právo na sociálne služby.“

Zdôvodnenie

Ako sa zdôrazňuje v mnohých častiach stanoviska, najmä v bode 6.5, sociálne služby verejného záujmu vychádzajú z rôznych historických tradícií, rôznorodých situácií, pravidiel a národných alebo miestnych postupov. Skupina zamestnávateľov preto považuje, v súlade s názormi, ktoré vyslovil Európsky parlament, za najvhodnejší prostriedok intervencie na úrovni Spoločenstva prijatie odporúčaní alebo usmernení, ktoré by v plnom rozsahu rešpektovali zásadu subsidiarity a zásadu proporcionality: právne záväzný rámec legislatívy Spoločenstva týkajúci sa sociálnych služieb verejného záujmu by predpokladal jednotné riešenie pre všetkých, čo sa jednoducho nezhoduje so sociálnymi službami. Smernica, ktorá by bezpochyby bola založená na najmenšom spoločnom menovateľovi, by neposkytovala žiadne záruky v otázke kvality alebo dostupnosti služieb pre užívateľov, a nebola by ani prínosom pre vnútorný trh. Oproti tomu prijatie odporúčaní alebo usmernení by umožnilo vyjasniť povinnosti vzťahujúce sa na tieto služby, ktoré je potrebné zohľadniť pri uplatňovaní smernice o službách 2006/123/ES, ktorú Európsky parlament a Rada prijali 12. decembra 2006.

Výsledok hlasovania

za: 82

proti: 91

zdržali sa: 12

Bod 1.4

Zmeniť:

„Preto by mali byť na úrovni Spoločenstva definované spoločné kritériá a normy spoločné zásady a hodnoty pre všetky služby verejného záujmu (hospodárske aj nehospodárske) vrátane sociálnych služieb verejného záujmu, ktoré by boli stanovené v rámcovej smernici odporúčaniach alebo usmerneniach Spoločenstva, schválené v procese spolurozhodovania a schopné vytvoriť komunitárny rámec prispôsobený ich špecifickým vlastnostiam.“

Zdôvodnenie:

Ako sa zdôrazňuje v mnohých častiach stanoviska, najmä v bode 6.5, sociálne služby verejného záujmu vychádzajú z rôznych historických tradícií, rôznorodých situácií, pravidiel a národných alebo miestnych postupov. Skupina zamestnávateľov preto považuje, v súlade s názormi, ktoré vyslovil Európsky parlament, za najvhodnejší prostriedok intervencie na úrovni Spoločenstva prijatie odporúčaní alebo usmernení, ktoré by v plnom rozsahu rešpektovali zásadu subsidiarity a zásadu proporcionality: právne záväzný rámec legislatívy Spoločenstva týkajúci sa sociálnych služieb verejného záujmu by predpokladal jednotné riešenie pre všetkých, čo sa jednoducho nezhoduje so sociálnymi službami. Smernica, ktorá by bezpochyby bola založená na najmenšom spoločnom menovateľovi, by neposkytovala žiadne záruky v otázke kvality alebo dostupnosti služieb pre užívateľov, a nebola by ani prínosom pre vnútorný trh. Oproti tomu prijatie odporúčaní alebo usmernení by umožnilo vyjasniť povinnosti vzťahujúce sa na tieto služby, ktoré je potrebné zohľadniť pri uplatňovaní smernice o službách 2006/123/ES, ktorú Európsky parlament a Rada prijali 12. decembra 2006.

Výsledok hlasovania

za: 81

proti: 94

zdržali sa: 10

Bod 1.6

Zmeniť:

„Pokiaľ ide o zhodnotenie sociálnych služieb verejného záujmu, EHSV pripomína v tomto kontexte svoj záväzok týkajúci sa zásady hodnotenia, a navrhuje podporiť postup navrhovaný Komisiou vytvorením neformálnej siete, zloženej z v kontexte svojho návrhu vytvorenie nezávislého strediska na hodnotenie služieb všeobecného hospodárskeho a nehospodárskeho záujmu, zloženého z politických zástupcov Európskeho parlamentu, Výboru regiónov a zo zástupcov organizovanej občianskej spoločnosti v rámci Európskeho hospodárskeho a sociálneho výboru. Na národnej, regionálnej a miestnej úrovni musia verejné orgány pri riadení sociálnych služieb verejného záujmu zapojiť všetky zainteresované strany, poskytovateľov aj príjemcov sociálnych služieb, sociálnych partnerov, sociálno-ekonomické organizácie a organizácie zaoberajúce sa bojom proti vylúčeniu, atď.“

Zdôvodnenie:

Ako sa zdôrazňuje v mnohých častiach stanoviska, najmä v bode 6.5, sociálne služby verejného záujmu vychádzajú z rôznych historických tradícií, rôznorodých situácií, pravidiel a národných alebo miestnych postupov. Skupina zamestnávateľov preto považuje, v súlade s názormi, ktoré vyslovil Európsky parlament, za najvhodnejší prostriedok intervencie na úrovni Spoločenstva prijatie odporúčaní alebo usmernení, ktoré by v plnom rozsahu rešpektovali zásadu subsidiarity a zásadu proporcionality: právne záväzný rámec legislatívy Spoločenstva týkajúci sa sociálnych služieb verejného záujmu by predpokladal jednotné riešenie pre všetkých, čo sa jednoducho nezhoduje so sociálnymi službami. Smernica, ktorá by bezpochyby bola založená na najmenšom spoločnom menovateľovi, by neposkytovala žiadne záruky v otázke kvality alebo dostupnosti služieb pre užívateľov, a nebola by ani prínosom pre vnútorný trh. Oproti tomu prijatie odporúčaní alebo usmernení by umožnilo vyjasniť povinnosti vzťahujúce sa na tieto služby, ktoré je potrebné zohľadniť pri uplatňovaní smernice o službách 2006/123/ES, ktorú Európsky parlament a Rada prijali 12. decembra 2006.

Výsledok hlasovania

za: 85

proti: 93

zdržali sa: 11

Bod 6.7

Zmeniť:

„Už viac rokov existuje požiadavka EHSV definovať na komunitárnej úrovni spoločné kritériá vo veci služieb verejného záujmu, spoločné normy (najmä vo veci spôsobov riadenia a financovania, zásad a obmedzení opatrení Spoločenstva, nezávislého hodnotenia ich výkonnosti, práv spotrebiteľov a užívateľov, minimálneho objemu úloh a povinností verejných služieb), ktoré sa budú musieť vzťahovať na všetky služby verejného záujmu vrátane sociálnych služieb verejného záujmu s cieľom stanoviť odporúčania alebo usmernenia Spoločenstva rámcovú smernicu, prijatú v procese spolurozhodovania, ktorá bude schopná zaviesť komunitárny rámec prispôsobený ich zvláštnostiam takým spôsobom, aby dopĺňala smernicu o službách. “

Zdôvodnenie:

Ako sa zdôrazňuje v mnohých častiach stanoviska, najmä v bode 6.5, sociálne služby verejného záujmu vychádzajú z rôznych historických tradícií, rôznorodých situácií, pravidiel a národných alebo miestnych postupov. Skupina zamestnávateľov preto považuje, v súlade s názormi, ktoré vyslovil Európsky parlament, za najvhodnejší prostriedok intervencie na úrovni Spoločenstva prijatie odporúčaní alebo usmernení, ktoré by v plnom rozsahu rešpektovali zásadu subsidiarity a zásadu proporcionality: právne záväzný rámec legislatívy Spoločenstva týkajúci sa sociálnych služieb verejného záujmu by predpokladal jednotné riešenie pre všetkých, čo sa jednoducho nezhoduje so sociálnymi službami. Smernica, ktorá by bezpochyby bola založená na najmenšom spoločnom menovateľovi, by neposkytovala žiadne záruky v otázke kvality alebo dostupnosti služieb pre užívateľov, a nebola by ani prínosom pre vnútorný trh. Oproti tomu prijatie odporúčaní alebo usmernení by umožnilo vyjasniť povinnosti vzťahujúce sa na tieto služby, ktoré je potrebné zohľadniť pri uplatňovaní smernice o službách 2006/123/ES, ktorú Európsky parlament a Rada prijali 12. decembra 2006.

Výsledok hlasovania

za: 84

proti: 99

zdržali sa: 7

Bod 6.10

Zmeniť:

„EHSV veľmi odporúča schváliť odporúčania alebo usmernenia Spoločenstva konkrétny právny rámec, ktorý by bol spoločný pre sociálne aj zdravotné služby verejného záujmu, ako súčasť celkového prístupu rámcovej smernice pre všetky služby verejného záujmu. Toto by malo zabezpečiť na úrovni Spoločenstva právnu stabilitu a vhodnú transparentnosť pre SSVZ pri prísnom zachovaní princípu subsidiarity a najmä právomocí miestnych a regionálnych samospráv pri určovaní úloh a spôsobu riadenia a financovania uvedených služieb. Postoje EÚ pri medzinárodných obchodných rokovaniach by mali vychádzať z princípov obsiahnutých v týchto odporúčaniach alebo usmerneniach v tomto právnom rámci.“

Zdôvodnenie:

Ako sa zdôrazňuje v mnohých častiach stanoviska, najmä v bode 6.5, sociálne služby verejného záujmu vychádzajú z rôznych historických tradícií, rôznorodých situácií, pravidiel a národných alebo miestnych postupov. Skupina zamestnávateľov preto považuje, v súlade s názormi, ktoré vyslovil Európsky parlament, za najvhodnejší prostriedok intervencie na úrovni Spoločenstva prijatie odporúčaní alebo usmernení, ktoré by v plnom rozsahu rešpektovali zásadu subsidiarity a zásadu proporcionality: právne záväzný rámec legislatívy Spoločenstva týkajúci sa sociálnych služieb verejného záujmu by predpokladal jednotné riešenie pre všetkých, čo sa jednoducho nezhoduje so sociálnymi službami. Smernica, ktorá by bezpochyby bola založená na najmenšom spoločnom menovateľovi, by neposkytovala žiadne záruky v otázke kvality alebo dostupnosti služieb pre užívateľov, a nebola by ani prínosom pre vnútorný trh. Oproti tomu prijatie odporúčaní alebo usmernení by umožnilo vyjasniť povinnosti vzťahujúce sa na tieto služby, ktoré je potrebné zohľadniť pri uplatňovaní smernice o službách 2006/123/ES, ktorú Európsky parlament a Rada prijali 12. decembra 2006.

Výsledok hlasovania

za: 78

proti: 97

zdržali sa: 10

Body 7.3, 7.4 a 7.5

Nahradiť:

„EHSV v tejto súvislosti pripomína svoj návrh na vytvorenie nezávislého strediska na hodnotenie služieb verejného hospodárskeho a nehospodárskeho záujmu, zloženého z politických zástupcov Európskeho parlam entu, Výboru regiónov a zo zástupcov organizovanej občianskej spoločnosti v rámci Európskeho hospodárskeho a sociálneho výboru. Verejné orgány by mali zapojiť na národnej, regionálnej a miestnej úrovni všetky zainteresované strany, poskytovateľov aj príjemcov služieb, sociálnych partnerov, sociálno-ekonomické organizácie, organizácie zaoberajúce sa bojom proti vylúčeniu, atď. do tvorby právnych predpisov pre sociálne služby verejného záujmu, a to do všetkých ich fáz, akými sú organizácia, upevňovanie, kontrola, hodnotenie efektívnosti vynaložených prostriedkov a uplatňovanie noriem kvality. V tomto monitorovacom centre by mal fungovať riadiaci výbor, ktorý by stanovoval ciele a referenčné obdobia hodnotení, vyberal by orgány, ktoré by poveril úlohou vypracovávať štúdie a skúmať a dodávať stanoviská k správam. Výbor si bude môcť prizvať služby vedeckej poradnej skupiny, ktorá bude študovať použitú metodológiu a v prípade potreby dávať odporúčania v tejto veci. Riadiaci výbor zaistí uvádzanie prezentácií a konanie verejných diskusií o hodnotiacich správach vo všetkých členských štátoch, aj so zapojením všetkých zúčastnených strán. Hodnotiace správy musia byť následne dostupné vo všetkých pracovných jazykoch Únie. EHSV navrhuje podporiť postup navrhovaný Komisiou vytvorením neformálnej siete. EHSV by sa aktívne zapojil do tejto siete zloženej zo zástupcov sociálnych partnerov a iných organizácií občianskej spoločnosti. Sieť by mala podporovať výmenu skúseností a informácií o osvedčených postupoch, najmä prostredníctvom internetového fóra.“

Zdôvodnenie

Skupina zamestnávateľov sa pridŕža zásady podporovať výmenu informácií a vyhodnocovanie služieb verejného záujmu. Je však proti súčasnému návrhu vytvoriť ďalšie ťažkopádne a byrokratické postupy formou nezávislého strediska na hodnotenie služieb.

Výsledok hlasovania

za: 88

proti: 99

zdržali sa: 5